єгда̀ до́лго вре́мя пребу́детъ кто̀ въ подви́жничествѣ, и ѡчи́ститъ пе́рвѣе тѣ́ло по дѣ́йству ѿ грѣха̀, ма́ла же и вели́ка, пото́мъ ду́шу ѿ вся́кагѡ жела́нія и ви́да я́рости, и нра́вы благи́мъ ѻбы́чаемъ содѣ́лаетъ, ко є́же ника́коже кромѣ̀ хотѣ́нія ума̀ твори́ти что̀ си̂мъ пятьмѝ чу́вствы, нижѐ по вну́треннему человѣ́ку снисхожде́ніе да бу́детъ къ чесому́либо таково́му, и повине́тся себѣ̀ человѣ́къ, тогда̀ и бг҃ъ повине́тъ єму̀ вся́чєская благода́тію дх҃а ст҃а́гѡ ра́ди безстра́стія